Ehdotus: EUROOPAN PARLAMENTIN JA NEUVOSTON PÄÄTÖS Rahoitusnäkymien mukauttamisesta laajentumiseen Komission esitys, joka perustuu talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen 25 kohtaan

PERUSTELUT

Talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen [1] 25 kohdassa määrätään, että unionin laajentuessa komission on tehtävä ehdotus rahoitusnäkymien mukauttamisesta laajentumisen aiheuttamien menotarpeiden huomioon ottamiseksi. Mukautettaviin otsakkeisiin tehtävät muutokset eivät saa ylittää määriä, jotka esitetään toimielinten sopimukseen sisältyvässä ohjeellisessa rahoituskehyksessä (liite II).

[1] EYVL C 172, 18.6.1999, s. 1.

Kööpenhaminassa 12 ja 13 päivänä joulukuuta 2002 kokoontunut Eurooppa-neuvosto hyväksyi tulokset neuvotteluista, joissa määriteltiin kymmenen uuden jäsenvaltion liittymisestä vuonna 2004 aiheutuvat menotarpeet (tämän asiakirjan liite 1), ja kehotti komissiota ottamaan nämä tarpeet huomioon rahoitusnäkymien mukauttamista koskevassa ehdotuksessaan.

Tämän asiakirjan tarkoituksena on esittää budjettivallan käyttäjälle laajentumisen edellyttämät mukautukset, jotka ovat

- rahoitusnäkymien (EU-15) mukauttaminen niin, että vuoden 1999 hintoina esitetty vuosien 2004-2006 rahoituskehys saadaan vastaamaan 25 jäsenvaltioon laajentuneen unionin tilannetta;

- näiden määrien tekninen mukautus vuodeksi 2004 bruttokansantulon ja hintojen muutosten mukaisesti.

1. Vuoden 1999 hintoina esitettyjen EU:n viidentoista jäsenvaltion rahoitusnäkymien mukauttaminen vuosiksi 2004-2006 kahteenkymmeneenviiteen jäsenvaltioon laajentuneen EU:n tilanteeseen

* EU:n 15 jäsenvaltion rahoitusnäkymien enimmäismäärää korotetaan otsakkeissa 1 (alaotsakkeet 1a ja 1b mukaan luettuina), 2, 3 ja 5 vastaavilla tämän asiakirjan liitteessä 1 esitetyillä määrillä (toimielinten sopimuksen 25 kohdan mukaisesti).

* Tämä toimenpide ei koske otsakkeiden 4 ja 6 enimmäismääriä.

* Otsakkeen 7 enimmäismäärään ei esitetä muutoksia. Otsakkeesta 7 on määrä rahoittaa tällä hetkellä seuraavanlaisia menoja, sanotun kuitenkaan rajoittamatta liittymistä edeltäviin menoihin vaikuttavia uusia tilanteita:

a) Liittymistä valmisteleviin tukivälineisiin (Phare, Sapard ja ISPA) osoitettuja rahamääriä korotetaan Bulgarian ja Romanian osalta kauden jäljellä oleville vuosille 20, 30 ja 40 prosenttia aiempien vuosien keskimääriin verrattuna komission hyväksymien, Bulgariaa ja Romaniaa koskevien etenemissuunnitelmien [2] mukaisesti, sellaisina kuin ne esitetään Kööpenhaminassa kokoontuneen Eurooppa-neuvoston päätelmissä. Näille maille esitetyt rahamäärät ovat yhteenlaskettuna seuraavat: 1 228 miljoonaa euroa vuonna 2004; 1 330 miljoonaa euroa vuonna 2005 ja 1 432 miljoonaa euroa vuonna 2006. Rahamäärien yksityiskohtainen jakautuminen eri tukivälineisiin esitetään vuosittaisen talousarviomenettelyn yhteydessä laadittavissa asiakirjoissa. Tämän lisäksi Phare-ohjelman määrärahoihin sisältyvät Bulgariassa sijaitsevan Kozloduyn ydinvoimalan sulkemiseen tarvittavat rahamäärät. On arvioitu, että vuonna 1999 tehdystä 200 miljoonan euron sitoumuksesta, jolla on tarkoitus korvata korjauskelvottomien yksiköiden sulkemisesta aiheutuvat kustannukset, on sitomatta 60 miljoonaa euroa (vuoden 1999 hintoina) kaudella 2004-2006. Lisäksi Bulgarian hallitus teki marraskuussa 2002 päätöksen yksiköiden 3 ja 4 sulkemisen aikaistamisesta, joten on tullut tarpeelliseksi tehdä uusi sitoumus. Rahoitusehdotukset tehdään sen jälkeen kun asiasta on saatu yksityiskohtaiset arviot;

[2] KOM(2002) 624 lopullinen, 13.11.2002.

b) liittymistä valmistelevat määrärahat tukimenoja varten; tukimenoihin lasketaan mukaan myös kymmenen uuden jäsenvaltion lähetystöissä työskentelevän ulkopuolisen henkilöstön palkat; tukimenoja tarvitaan liittymistä valmistelevien rahoitusvälineiden asteittaiseksi lakkauttamiseksi ja siirtymiseksi joustavasti liittymistä ennen sovellettavista säännöistä liittymisen jälkeen sovellettaviin sääntöihin liittymistä valmistelevan tuen hallinnoinnissa;

c) Turkin liittymistä valmisteleva tukiohjelma (Turkin avustusmäärärahat on tällä hetkellä luokiteltu otsakkeeseen 4). Komissio laati lokakuussa 2002 strategia-asiakirjan, jossa ehdotettiin, että tuen kokonaismäärä voidaan nostaa kaksinkertaiseksi vuoteen 2006 mennessä. Kööpenhaminassa kokoontunut Eurooppa-neuvosto vahvisti asiakirjan perusteella, että unioni lisää merkittävästi Turkin liittymistä valmistelevaa tukea.

Koska osa otsakkeen 7 rahamääristä on vielä erittelemättä tai niihin voidaan tehdä kauden aikana muutoksia, ehdotetaan, ettei tätä menoluokkaa jaeta alaotsakkeisiin.

* Rahoitusnäkymiin otetaan uusi otsake 8 "Korvaukset", joka sisältää Eurooppa-neuvoston kokouksessa Kööpenhaminassa hyväksytyn ja kymmenelle uudelle jäsenvaltiolle myönnettävän ns. tilapäisen talousarviokompensaation sekä ns. erityisen kassavirtajärjestelyn yhteissumman.

* Kaikissa asianomaisissa otsakkeissa on varauduttava lisämenoihin, jos Kyproksen kysymykseen löydetään poliittinen ratkaisu ja saari saadaan yhdistettyä. Kyseiset lisämäärät lisätään tarvittaessa asianomaisiin enimmäismääriin. Poliittisesta ratkaisusta arvioidaan aiheutuvan kauden aikana menoja talousarvioon 273 miljoonaa euroa vuoden 1999 hintoina (ks. tämän asiakirjan liite 2).

* Toukokuun 6 päivänä 1999 tehdyn toimielinten sopimuksen liitteestä II tulee mukautusehdotusten jälkeen tarpeeton, joten se poistetaan.

Tämän päätösehdotuksen liitteenä olevassa taulukossa 1a esitetään EU:n 25 jäsenvaltion rahoitusnäkymät mukautuksen jälkeen vuoden 1999 hintoina, Kyproksen poliittisen ratkaisun budjettivaikutukset pois luettuina. Toimielinten sopimuksessa esitettyyn arvioon verrattuna maksusitoumusmäärärahojen yhteenlaskettu enimmäismäärä (vuoden 1999 hintoina) supistuu 410 miljoonaa euroa vuonna 2004, 387 miljoonaa euroa vuonna 2005 ja 939 miljoonaa euroa vuonna 2006.

Jos Kypros saadaan poliittisen ratkaisun löytymisen ansiosta yhdistettyä, sovelletaan taulukossa 1b esitettyjä rahoitusnäkymiä.

Kööpenhaminassa kokoontuneen Eurooppa-neuvoston päätelmien mukaisesti vastaava maksumäärärahojen enimmäismäärä (EU-25) vuosiksi 2004-2006 ei muutu toimielinten sopimuksen liitteessä 1 esitetystä enimmäismäärästä.

2. Tekninen mukautus vuoden 2004 hintoina

Taulukossa 2a (EU:n 25 jäsenvaltion rahoitusnäkymät vuoden 2004 hintoina) esitetään kokonaistulos 23 päivänä joulukuuta 2002 vuoden 2004 hintoina esitetystä EU:n 15 jäsenvaltion rahoitusnäkymien teknisestä mukautuksesta [3] ja menotarpeet, jotka aiheutuvat Kööpenhaminassa kokoontuneen Eurooppa-neuvoston vahvistamasta unionin laajentumisesta kymmeneen uuteen jäsenvaltioon; taulukossa ei esitetä Kyproksen mahdollisesta yhdistymisestä aiheutuvia budjettivaikutuksia.

[3] KOM(2002) 756 lopullinen, 23.12.2002.

Taulukossa 2b esitetään arvio yhteenlasketuista rahamääristä (vuoden 2004 hintoihin mukautettuna) siltä varalta, että Kyproksen kysymykseen löydetään poliittinen ratkaisu ja saari saadaan yhdistettyä.

2.1. Omien varojen enimmäismäärä

Maaliskuussa 1999 Berliinissä kokoontuneen Eurooppa-neuvoston päätelmien mukaisesti EU:n 25 jäsenvaltion omien varojen enimmäismäärä ei prosentuaalisesti muutu, joten se on 1,24 prosenttia 25 jäsenvaltion BKTL:sta.

2.2. Menojen mukauttamisessa käytetyt muuttujat

Vuoden 2004 hintoina esitetty mukautus on laskettu käyttämällä samoja deflaattoreita kuin EU:n 15 jäsenvaltion rahoitusnäkymien teknisessä mukautuksessa vuodeksi 2004. Deflaattorit ovat seuraavat:

- 10,41 prosentin kumulatiivinen deflaattori vuosiksi 2000-2004; deflaattoria sovelletaan rahamääriin, jotka on varattu uusia jäsenvaltioita varten otsakkeeseen 1 ja rakennerahastoja koskevaan alaotsakkeeseen otsakkeessa 2 toimielinten sopimuksen 15 kohdan mukaisesti (kiinteä 2 prosentin vuosideflaattori).

- euromääräinen BKTL-deflaattori vuosiksi 2000-2004 (10,72624 %); deflaattoria sovelletaan kaikkiin muihin otsakkeisiin ja alaotsakkeisiin otettuihin rahamääriin (efektiivinen deflaattori).

- Berliinissä maaliskuussa 1999 kokoontuneen Eurooppa-neuvoston hyväksymien rahoitusnäkymien mukaisesti rahoitusvaraus on poistettu vuodesta 2003 alkaen.

Maksumääräyksiin käytettäviä määrärahoja on mukautettu samoilla deflaattoreilla; rahamäärät perustuvat rahoitusnäkymien laadintavaiheessa kullekin otsakkeelle arvioituihin määriin (vuoden 1999 hintoina) ja ne on lisätty uusille jäsenvaltioille suunniteltuihin maksumääräyksiin käytettäviin määrärahoihin, jotka vahvistettiin Eurooppa-neuvoston kokouksessa Kööpenhaminassa. Taulukossa 2a lueteltujen maksumäärärahojen laskutapa on esitetty yksityiskohtaisesti seuraavassa taulukossa:

>TAULUKON PAIKKA>

Tässä mukautuksessa on liikkumavaran laskennassa on käytetty samoja makrotaloudellisia muuttujia (esim. talouden kasvuvauhtia ja deflaattoria) kuin vuoden 2004 hintoina tehdyssä EU:n 15 jäsenvaltion rahoitusnäkymien teknisessä mukautuksessa. Muuttujat esitetään taulukossa 3.

2.3. EU:n 25 jäsenvaltion rahoitusnäkymien kokonaistulos vuoden 2004 hintoina

Maksusitoumuksiin käytettävien määrärahojen yhteenlaskettu enimmäismäärä (EU-25) vuodeksi 2004 on 115 379 miljoonaa euroa, mikä on 1,12 prosenttia 25 jäsenvaltion BKTL:sta (115 445 milj. euroa eli 1,12 % 25 jäsenvaltion BKTL:sta, jos mukaan lasketaan Kyproksen ratkaisun budjettivaikutukset).

Maksusitoumusten yhteenlaskettu enimmäismäärä (EU-25) vuoden 1999 hintoina on 6 päivänä toukokuuta 1999 tehdyn toimielinten sopimuksen 25 kohdan toisen alakohdan mukaisesti kunakin kauden 2004-2006 kattamana vuonna alempi kuin EU:n 21 jäsenvaltiolle alustavasti laaditussa rahoituskehyksessä.

Maksumääräyksiin käytettävien määrärahojen yhteenlaskettu enimmäismäärä on 111 380 miljoonaa euroa vuonna 2004 eli 1,08 prosenttia EU:n 25 jäsenvaltion BKTL:sta. Tämänhetkisten talousennusteiden mukaan liikkumavaraa omien varojen enimmäismäärään nähden jää 16 680 miljoonaa euroa (0,16 % EU:n 25 jäsenvaltion BKTL:sta).

3. Loppuhuomautukset

Jotta Eurooppa-neuvoston kokouksessa Kööpenhaminassa vahvistettu laajentuminen voi tulla voimaan 1 päivänä toukokuuta 2004, kunkin allekirjoittajavaltion ratifiointiasiakirjat on Euroopan yhteisön perustamissopimuksen 313 artiklan mukaisesti talletettava Italian tasavallan hallituksen huostaan viimeistään 15 päivänä huhtikuuta 2004.

3.1. Tapaus, jossa ehdokasmaa jättää liittymissopimuksen ratifioimatta

Jos ehdokasmaa hylkää liittymissopimuksen, rahoitusnäkymien asianomaisten otsakkeiden enimmäismääristä vähennetään kyseistä maata varten arvioidut määrät.

3.2. Tapaus, jossa jokin jäsenvaltio jättää liittymissopimuksen ratifioimatta

Jos jokin EU:n jäsenvaltio hylkää liittymissopimuksen omassa ratifiointimenettelyssään tai ei hyväksy sitä määräajassa, EU:n laajentumisprosessi kymmeneen uuteen jäsenvaltioon keskeytyy.

>VIITTAUS KAAVIOON>

Ehdotus: EUROOPAN PARLAMENTIN JA NEUVOSTON PÄÄTÖS Rahoitusnäkymien mukauttamisesta laajentumiseen Komission esitys, joka perustuu talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen 25 kohtaan

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan yhteisön perustamissopimuksen,

ottavat huomioon talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen ja erityisesti sen 25 kohdan [4],

[4] EYVL C 172, 18.6.1999.

ottavat huomioon komission ehdotuksen [5],

[5] EYVL C [...], [...], s. [...].

toimivat perustamissopimuksen 272 artiklan 9 kohdan viidennessä alakohdassa määrätyn menettelyn mukaisesti,

sekä katsovat seuraavaa:

(1) Toukokuun 6 päivänä 1999 tehdyssä toimielinten sopimuksessa sovittuja Euroopan unionin (15 jäsenvaltion) rahoitusnäkymiä on mukautettava, jotta voidaan ottaa huomioon 25 jäsenvaltioon laajentuneen Euroopan unionin tilanne kaudella 2004-2006 vuoden 1999 hintoina.

(2) Kööpenhaminassa 12 ja 13 päivänä joulukuuta 2002 kokoontunut Eurooppa-neuvosto on hyväksynyt tulokset neuvotteluista, joissa määriteltiin unioniin vuonna 2004 liittyvistä kymmenestä uudesta jäsenvaltiosta syntyvät menotarpeet.

(3) Eurooppa-neuvosto on selkeästi todennut, että Turkin liittymistä valmisteleva taloudellinen apu rahoitetaan vuodesta 2004 alkaen liittymistä valmistelevan tuen otsakkeesta.

(4) On otettava huomioon seuraukset, joita rahoitusnäkymiin aiheutuu, jos Kyproksen kysymykseen löydetään poliittinen ratkaisu nykyisen rahoituskehyksen aikana.

(5) Mukautettaviin otsakkeisiin tehtävät muutokset eivät saa toukokuun 6 päivänä toukokuuta 1999 tehdyn toimielinten sopimuksen 25 kohdan toisen alakohdan mukaan ylittää määriä, jotka esitetään kyseisen sopimuksen liitteeseen II sisältyvässä ohjeellisessa rahoituskehyksessä.

OVAT PÄÄTTÄNEET SEURAAVAA:

1 artikla

Maksusitoumuksiin käytettävien määrärahojen vuosittaisia enimmäismääriä 6 päivänä toukokuuta 1999 tehdyn toimielinten sopimuksen liitteeseen I sisältyvien rahoitusnäkymien otsakkeissa 1, 2, 3 ja 5 korotetaan kaudella 2004-2006 kymmenen uuden jäsenvaltion liittymisestä aiheutuvia menotarpeita vastaavalla määrällä.

Otsakkeen 7 enimmäismäärään sisällytetään määrärahat Turkin liittymistä valmistelevaa tukea varten.

Perustetaan uusi otsake 8, johon otetaan Eurooppa-neuvoston kokouksessa Kööpenhaminassa sovitut talousarviokompensaatiot.

2 artikla

1. Näin ollen 6 päivänä toukokuuta 1999 tehdyn toimielinten sopimuksen liite I korvataan tämän päätöksen liitteenä olevassa taulukossa 1a vuoden 1999 hintoina esitetyillä EU:n 25 jäsenvaltion mukautetuilla rahoitusnäkymillä (Kyproksen kysymyksen mahdollisen poliittisen ratkaisun budjettivaikutukset pois luettuina).

Jos Kyproksen kysymykseen löydetään poliittinen ratkaisu, sovelletaan taulukossa 1b vuoden 1999 hintoina esitettyjä Euroopan unionin 25 jäsenvaltion rahoitusnäkymiä.

Näin ollen 6 päivänä toukokuuta 1999 tehdyn toimielinten sopimuksen liitteestä II tulee tarpeeton.

2. Vuodeksi 2004 bruttokansantulon ja hintojen muutosten mukaisesti tehdyn teknisen mukautuksen jälkeiset rahoitusnäkymät esitetään vastaavasti tämän päätöksen liitteenä olevissa taulukoissa 2a ja 2b.

Tehty Brysselissä [...]

Euroopan parlamentin puolesta Neuvoston puolesta

Puhemies Puheenjohtaja

LIITE

>VIITTAUS KAAVIOON>

>VIITTAUS KAAVIOON>

>VIITTAUS KAAVIOON>

>VIITTAUS KAAVIOON>

>VIITTAUS KAAVIOON>